रविवार शाम मुंबई के डीवाई पाटिल स्टेडियम में होने वाले फ़ाइनल मुक़ाबले में जीत के आँकड़ों के लिहाज़ से राजस्थान रॉयल्स का
                  पलड़ा भारी दिखाई देता है.
               

लेकिन चेन्नई सुपरकिंग्स के कप्तान महेंद्र सिंह धोनी नए-नए प्रयोग और उलटफेर करने के लिए जाने जाते हैं. ऐसे में उनकी रणनीति
                  मैच को और ज़्यादा रोमांचक बना सकती है.
               


धोनी टीम चयन से लेकर पिच पर रणनीति में बदलाव करने में पहले ही अपना लोहा मनवा चुके हैं. 
               

ऑस्ट्रेलिया में ट्वेंटी-20 के फ़ाइनल मुक़ाबले में वो अपने को साबित भी कर चुके हैं.

राजस्थान रॉयल्स के कोच और कप्तान शेनवार्न भी अपनी रणनीति के लिए मशहूर हैं. आईपीएल मैचों में उनकी दिलाई जीतें तो यही साबित
                  करती हैं.
               

रणनीति की जंग

दोनों ही कप्तानों के बारे में ये कहा जाता है कि उनके बारे में अनुमान लगाना बेहद मुश्किल है. वो कभी भी मैदान में अपनी रणनीति
                  बदल सकते हैं. 
               

अगर ये कहा जाए कि रविवार को क्रिकेट के मैदान में दो दिमागों की टक्कर होगी त... अधिकतम 4000 वर्णों के लिए लेख जारी रखें:
ो ग़लत नहीं होगा.

शेनवार्न अपनी टीम को 14 मैचों में से ग्यारह में जीत दिलाई है. वहीं चेन्नई की टीम 14 मैचों में आठ जीत और छह हार के साथ फ़ाइनल
                  में जगह बना पाई है. 
               




पिछले सेमिफ़ाइनल मुक़ाबला उसने भले ही आसानी से पंजाब किंग्स इलेवन को हरा दिया हो लेकिन वो गिरते पड़ते ही ख़िताबी जंग के लिए
                  पहुँची है. 
               

चेन्नई सुपरकिंग्स को लगातार दो हारों के बाद सेमीफ़ाइनल में जीत पाई है. 

जबकि, राजस्थान रॉयल्स लगातार तीन जीत के साथ फ़ाइनल में है औऱ उसका आत्मविश्वास बुलंदियों पर है. 

खास बात ये है कि आईपीएल मुक़ाबलों में राजस्थान रॉयल्स की भिड़ंत दो बार चेन्नई सुपरकिंग्स से हुई है. दोनों ही मुक़ाबलों में
                  शेनवार्न ने धोनी को मात दी है.
               

ग्रीम स्मिथ बाहर

शेन वार्न के लिए एक बुरी ख़बर ये है कि उनकी टीम के ओपनर ग्रीम स्मिथ माँसपेशियों में खिंचाव की वजह से फ़ाइनल नहीं खेल पाएँगे.
                  
               

स्मिथ की जगह कामरान अकमल को टीम में लिया गया है. वैसे कामरान के आने से राजस्थान की बल्लेबाज़ी तो मज़बूत हो रही है लेकिन उनकी
                  वजह से विकेटकीपर महेश रावत को बैठना पड़ सकता है.
               

अगर राजस्थान रॉयल्स की गेंदबाज़ी की बात की जाए तो वार्न के पास सोहेल तनवीर जैसे सफल गेंदबाज़ हैं. 

सोहेल चेन्नई के खिलाफ़ क़हर साबित हो सकते हैं क्योंकि वो दो मैचों में धोनी की टीम के ख़िलाफ़ नौ विकेट आउट कर चुके हैं. 

सोहेल ने इस पूरे टूर्नामेंट में सिर्फ़ दस मैच खेले हैं और वो 21 विकेट लेकर अब तक टूर्नामेंट के सबसे बेहतरीन गेंदबाज़ बने हुए
                  हैं. 
               




सोहेल टूर्नामेंट के सबसे सफल गेंदबाज़ बन सकते हैं. कम से कम उन्हें अपनी प्रतिद्वंदी टीम के किसी गेंदबाज़ से चुनौती नहीं मिल
                  रही है.
               

उन्हें अगर कोई टक्कर दे सकता है तो वो उनकी ही टीम के कप्तान शेन वार्न हैं. वार्न ने अब तक इस टूर्नामेंट में 19 विकेट हासिल
                  किए हैं. 
               

सोहेल की खास बात ये है कि उन्होंने पारी के आखिरी पाँच ओवरों में विरोधियों के सबसे ज़्यादा विकेट झटके हैं. 

राजस्थान रॉयल्स के पास शेन वाटसन जैसे सितारे भी हैं जो बल्लेबाज़ी और गेंदबाज़ी दोनों में...